אמנון בס פרפרי

אמנון בס פרפרי (שם מדעי: Cichla ocellaris) הוא דג טורף ממשפחת האמנוניים החי באמריקה הדרומית באגן האמזונאס בנהרות אסקיבו, מארוני וריו ברנקו אך הופץ על ידי האדם לפלורידה, הוואי ופנמה. הוא קרוב משפחתו של אמנון בס טווסי ויכול להכליא עמו.

דג זה מגיע לאורך 74 ס"מ והוא בעל צבעים ירוקים בולטים המפוספסים בשחור בצורה משולשת והזנב גדול ומעט אדמדם. בקצה הזנב ישנו כתם דמוי-עין.

זהו דג טורף החי במים העכורים של האמזונאס. הוא ניזון מחרקים, סרטנים ובעיקר מדגים אחרים שהוא צד במהירות.

קישורים חיצוניים

בעלי חיים שתוארו ב-1801
אמנוניים
ברזיל: דגי מים מתוקים
דגי האמזונאס
טקסונים שתוארו בידי יוהאן גוטלוב שניידר
טקסונים שתוארו בידי מרקוס אליעזר בלוך